གཟའ་མཆོག་བསྐང་གསོལ་ཕྲིན་ལས་
མྱུར་འགྲུབ་བཞུགས། །
མདུན་དུ་ཁྲག་མཚོར་ར་ཧུ་ལ༔ སྐུ་མདོག་དུད་ཀ་དབུ་དགུ་པ༔ ཕྱག་བཞི་དང་པོ་
གཉིས་ཀྱིས་ནི༔ རལ་གྲི་ཆུ་སྲིན་རྒྱལ་མཚན་འཛིན༔ དེ་ཡི་ཕྱག་ནི་འོག་མ་གཉིས༔ མདའ་
གཞུ་སྦྲུལ་གྱི་ཞགས་པ་འཛིན༔ མགོ་ལུས་མེད་པ་མིག་གིས་གག་༔ ལྟེ་བ་མན་ཆད་སྦྲུལ་
དུ་འཁྱིལ༔ བྱ་རོག་དབུ་དང་བཅུ་རུ་བསྐྱེད༔ ནམ་མཁའ་ཡངས་པའི་ད་ལ་གནས༔ གཟའ་
བདུད་ཆེན་པོ་སྤྱན་དྲངས་གྱུར༔ ཧཱུཾ། ལྷ་སྲིན་འཁྲུགས་པའི་གཞལ་ཡས་ནས༔ གཟའ་བདུད་
རྒྱལ་པོ་ར་ཧུ་ལ༔ སྡེ་བརྒྱད་ཀུན་གྱི་གཙོ་བོ་སྟེ༔ དྲང་སྲོང་འཁོར་འདས་གཤེགས་སུ་གསོལ༔
གདོང་མོ་མཆེད་བཞི་གཟའ་ཆེན་བརྒྱད༔ རྒྱུ་སྐར་ཉེར་བརྒྱད་འཁོར་དང་བཅས༔ ནམ་
མཁའི་དབྱིངས་ནས་སྐུ་བསྐྱོད་ལ༔ འཁོར་དང་བཅས་པ་གཤེགས་སུ་གསོལ༔ ༀ་ར་ཧུ་ལ་
སྭཱཧཱ་ས་མ་ཛ༔ ཧཱུཾ། གཟའ་བདུད་ཆེན་པོ་འཁོར་འདས་ལ༔ དམར་གཏོར་བཤོས་བུ་དགུ་
སྐོར་དང་༔ དགྲ་བོའི་ཤ་ཁྲག་རུས་པ་དང་༔ མེ་ཏོག་སྟོང་དང་ཆུ་སྣ་སྟོང་༔ སྨན་སྣ་སྟོང་དང་
ཤ་སྣ་སྟོང་༔ སྙིང་སྣ་སྟོང་དང་ཁྲག་སྣ་སྟོང་༔ གསུར་ཆེན་རོལ་མོ་སྣ་ཚོགས་ཀྱིས༔ དྲང་
སྲོང་འཁོར་བཅས་ཐུགས་དམ་བསྐང་༔ ཧྲཱིཿཤག་རུ་རཾ་ན་ག་ཙིཏྟ་ཏྲཾ་མ་མ་ཡོང་ཟ་འགྲམ་ཧ་
ཧེ་ཡོ་གེ་ཤ་ལ་ཛ་ཛ༔ ས་པ་རི་ཝ་ར་ཨེ་དཾ་བྷ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཧཱུཾ། དྲང་སྲོང་ཆེན་པོ་
གཟའ་མཆོག་ར་ཧུ་ལ། །སྐུ་མདོག་དུད་ཀ་དབུ་དགུ་སྤྱན་སྟོང་འབར། །ཕྱག་བཞི་རལ་གྲི་
མདའ་གཞུ་ཆུ་སྲིན་ཞགས། །བསྐལ་པའི་མེ་འབར་ཁྱོད་ལ་ཕྱག་འཚལ་བསྟོད། །དཔའ་
་
232

གཟའ་མཆོག་བསྐང་གསོལ་ཕྲིན་ལས་མྱུར་འགྲུབ།
བོ་ཁྱོད་ཀྱི་སྲིང་མོ་གདོང་མོ་བཞི། །གཟའ་བརྒྱད་སྡེ་བརྒྱད་རྒྱུ་སྐར་ཉི་ཤུ་བརྒྱད། །ཁྱི་དང་ལྕེ་
སྤྱང་བདུད་བྱ་ལ་སོགས་པ། །ཕོ་ཉ་ལས་བྱེད་ཚོགས་ལ་ཕྱག་འཚལ་བསྟོད། །དམ་རྫས་
རྒྱན་པའི་གཏོར་མ་འདི་བཞེས་ལ། །རྣལ་འབྱོར་བཅོལ་བའི་ཕྲིན་ལས་འགྲུབ་པར་མཛོད། །
ཅེས་པའི་རྒྱུན་གསོལ་ལ་མངོན་རྟོགས་གནམ་ཆོས་དང༌། ཚིགས་བཅད་རྣམས་ཀུན་མཁྱེན་ཆེན་པོའི་དམ་ཅན་སྡེ་ལྔ་
ནས་སོ། །བཀྲ་ཤིས།། །།
233

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཡ༽